钦定古今图书集成/明伦汇编/闺媛典/第167卷 > 贾锭妻丁氏
## 钦定古今图书集成/明伦汇编/闺媛典/第167卷 > 贾锭妻丁氏

按《宁波府志》：“丁氏年十七，归宁波百户贾锭。未几，锭
以输漕赴京，死于途。丁闻讣，一哭而陨，家人灌救，移
时乃甦。日夕哀哭，泪尽继之以血，数欲自缢，密防得
免，抚前妻子文荣如己出。叔氏潜谋夺其志，丁曰：‘妾
幸有子，将勉力育成，以嗣世勋，绵贾氏后。既不相容，
从吾初志可也’。即引刀断其指，叔惧，不敢复言，丁益”
励志，屏息不出。一日，火燎其室，氏仰天告哀，旋即息
灭，里人惊异。年六十九，无疾而逝。